قیبریس مسئله‌سینه دایمی حل یولو تاپماق اوچون کئچیریلن موذاکیره‌لرین یئنی‌دن باشلاماسی اوچون گؤستریلن جهدلر داوام ائدیر.
گونئی قیبریس روم مجلیسینده آدانین یونانیستان-ا باغلانماسینی نظرده توتان "انوسیس"ی آنما قراری‌نین لغوینه دایر آتیلان آددیم‌لاردان سونرا لیدئرلر آوریلین 2-ده شام یئمگینده بیر آرایا گله‌جک.
بیرلشمیش میللتلر تشکیلاتی‌نین قیبریس اوزه ل نماینده‌لیگیندن وئریلن آچیقلامایا گؤره، لیدئرلر آوریلین 2-ده بیرلشمیش میللتر تشکیلاتی باش کاتیبی‌نین قیبریس اوزه ل دانیشمانی اسپن بارته ایدنین ائو صاحیبلیگینده بازار گونو شام یئمگینده بیر آرایا گله‌جک.
روم مجلیسینین "انوسیس" قرارینی لغو ائتمک ایستیقامتینده ایلک آددیمی آتماسین‌دان سونرا قوزیی قیبریس تورک جمهوریتی پرزیدنتی مصطفی آکینجی روم لیدئر نیکوس آناستاسیادیس ایله سوسیال مضمونلو بیر تدبیرده بیر آرایا گله بیله جگینی بیرلشمیش میللتر تشکیلاتی نین یئتکیلیلرینه چاتدیرمیشدی.
روم نماینده‌لر مجلیسی قیبریس-ین یونانیستانا باغلانماسی اوچون 1950-جی ایلده کئچیریلن رفرندومون ایلدؤنومونون دؤولت مکتب‌لرینده آنما گونو اولا‌راق قئید ائدیلمه‌سیله علاقه‌لی اولا‌راق لایحه‌نی قانون کیمی منیمسه‌میشدی.
قرارا بؤیوک رئاکسیا گؤستریب لغوینی ایسته‌ین تورک طرفینه روم لیدئرین جاوابی ماسانی ترک ائتمک اولدوقدا ایسه، موذاکیره‌لر 16 فوریه ده دایانمیشدی.
